Թուխ կնոջ կողքով անցնելիս Մուսթաֆան նկատեց, որ կարճ շրջազգէստ է հագել և ոտքն այնպես գցել ոտքին, որ թվում էր՝ հիմա ներքնազգեստը կերևա: Անհանգստացավ: Կարճ շրջազգեստի պատկերները, որ ուզում էր ջնջել, նորից արթնացան: Նման կարճ շրջազգեստի համար խենթացող, սեփական ստվերից փախչելու պես արագ քայլերով Ստամբուլը չափչփող քրոջը' Զելիհային հիշեց: Գալարվեց: Չկարողացավ փախչել իր մտքի միջի Զելիհայի աչքերից: Միջին տարիքն անցնելուց հետո իրեն իսկապես հարցնում էր՝ արդյո՞ք իրեն դուր են գալիս կանայք: Իհարկե, Ռոզի պես կանանցից բացի: Բայց. դե, Ռոզը կին չէր: Ռոզը Ռոզն էր: